Extreu les principals categories d'aquest text:
Matilde Ras (Tarragona, 1 de setembre de 1881 - Madrid, 15 d'abril de 1969) és considerada una de les pioneres en la grafologia científica a Espanya. Gran coneixedora dels clàssics, i considerada especialista en l'anàlisi del Quixot, va ser traductora, articulista, assagista i escriptora de novel·la, teatre i guions. Matilde Ras va néixer a Tarragona el 1881 en el si d'una família que forma part dels cercles intel·lectuals de l'època. El pare és arquitecte i la mare havia fet el Magisteri a França i després a Espanya. El seu únic germà, Aureli, és un any menor. Quan Matilde té dos anys, la família es trasllada a Cuba, deixant el germà a Espanya, amb una dida. Quan tornen a Espanya, havent mort el pare a Cuba, s'instal·len a Tarragona, després a Barcelona, Saragossa i Sòria. Finalment definitivament a Madrid, on Matilde acaba el Batxillerat.[cal citació] Des de molt joveneta, mostra una gran predisposició per la literatura. Llegeix molt i escriu petits contes i historietes, que més tard es convertiran en inspirats contes que tenen un gran èxit i que són publicats per diverses revistes infantils. Matilde mostra també ben aviat una gran predisposició pel dibuix, i als 18 anys, ja exerceix com a professora. Donat el seu elevat coneixement del francès, que li havia ensenyat la seva mare, fa traduccions de poemes de Paul Verlaine, Charles Baudelaire, i Paul Valéry entre d'altres. Es converteix en una apassionada lectora de Voltaire. En qüestions socials i polítiques Matilde Ras es defineix com a feminista conservadora que, tot i que s'aparta de les posicions més ortodoxes, s'adhereix als principis del catolicisme i mira de compaginar el paper maternal i domèstic amb la reivindicació d'igualtat i amb la necessitat d'instrucció per a la dona i de realització personal i professional dins i fora de la llar. Va formar part de la primera generació de feministes espanyoles amb consciència de grup, juntament amb Elena Fortún. Eren amigues i admiradores mútues des dels temps del madrileny Cercle Sàfic de Victorina Durán, compromeses en la defensa dels drets de les dones, van reivindicar el nou paper de la dona en la societat, i van arribar a enfrontar-se a figures com Ramón y Cajal, Gregorio Marañón o la mateixa Pilar Primo de Rivera. La seva amistat va començar als anys vint a la revista Blanco i Negro, publicació en què totes dues col·laboraven. Van viure la seva relació sentimental amb discreció i, encara que van seguir en contacte i fins i tot van escriure juntes, es van veure separades per l'exili d'Elena, que va decidir, després d'algun dubte, seguir el seu marit a l'exili fora d'Espanya. Entre els seus interessos més primerencs es troba la grafologia, arran del descobriment del llibre Método práctico de Grafología de Juan Hipólito Michon. De forma autodidacta, estudia amb veritable passió i es dedica a comprovar entre familiars i amistats la veracitat dels signes grafològics, interpretant cartes manuscrites. La seva viva curiositat la incita a aprofundir cada vegada més en el seu estudi. Aviat, a través de les amistats que té a París, rep altres llibres, entre els quals un que l'entusiasma: L'escriptura i el caràcter, de Jules Crépieux-Jamin, pare de la grafologia francesa, que, posteriorment, es traduirà per la seva mediació i es publicarà l'any 1933. Aproximadament l'any 1910, es va adreçar a la revista Por esos mundos, oferint un consultori grafològic; després de l'anàlisi de la grafia de diversos membres de la redacció, van acceptar la seva proposta.[cal citació] El 1917 va publicar el seu primer llibre, Grafología. Estudio del carácter por la escritura, a l'Editorial Estvdio de Barcelona. A mitjan any 1923 la Junta d'Ampliació d'Estudis li concedeix una beca i es trasllada a París, on rep classes de peritatge d'escrits dels millors mestres de l'època, inclòs el seu admirat mestre Crépieux-Jamin, i obté finalment el diploma de la Société Technique des Experts en Écritures. Gràcies a la seva important obra de divulgació en mitjans de comunicació va ser la veritable introductora de la grafologia clàssica francesa a Espanya, Portugal i Hispanoamèrica. La seva labor grafològica s'aboca en diferents volums específics i també en un gran nombre de col·laboracions en revistes i periòdics madrilenys: Por esos mundos, El Heraldo de Madrid, Blanco y Negro o Estampa, entre altres.
Matilde Ras : artista_o_autor, Tarragona : Entitat_Geopolítica, Madrid : Entitat_Geopolítica, Espanya : Entitat_Geopolítica, Quixot : obra_escrita, França : Entitat_Geopolítica, Aureli : persona, Matilde : artista_o_autor, Cuba : Entitat_Geopolítica, Barcelona : Entitat_Geopolítica, Saragossa : Entitat_Geopolítica, Sòria : Entitat_Geopolítica, Paul Verlaine : artista_o_autor, Charles Baudelaire : artista_o_autor, Paul Valéry : artista_o_autor, Voltaire : estudiós/científic, Elena Fortún : artista_o_autor, Cercle Sàfic : organització, Victorina Durán : artista_o_autor, Ramón y Cajal : estudiós/científic, Gregorio Marañón : estudiós/científic, Pilar Primo de Rivera : polític, Blanco i Negro : mitjans_massius, Elena : artista_o_autor, Método práctico de Grafología : obra_escrita, Juan Hipólito Michon : artista_o_autor, París : Entitat_Geopolítica, Jules Crépieux-Jamin : artista_o_autor, Por esos mundos : mitjans_massius, Grafología. Estudio del carácter por la escritura : obra_escrita, Editorial Estvdio : empresa_privada, Junta d'Ampliació d'Estudis : organització, Crépieux-Jamin : artista_o_autor, Société Technique des Experts en Écritures : organització, Portugal : Entitat_Geopolítica, Hispanoamèrica : Entitat_Geopolítica, Blanco y Negro : mitjans_massius, Estampa : mitjans_massius, Heraldo de Madrid : mitjans_massius